Aug 24,2017
విదేశాలకు విస్తరిస్తాం..
నవతెలంగాణ, వాణిజ్యవిభాగం: ప్రభుత్వ రంగ బ్యాంకింగ్‌ సంస్థ ఇండియన్‌ బ్యాంకు విస్తరణ ప్రణాళికలను రూపొం దించినట్టు బ్యాంకు ఎండీ అండ్‌ సీఈవో కిశోర్‌ ఖరాటే తెలిపారు. ఇండియన్‌ బ్యాంకు (1907) ఏర్పాటు చేసి 111 ఏండ్లు పురస్కరించుకున్న సందర్భంగా ఆయన మాట్లాడారు. ప్రస్తుతం దేశంలో ఇండియన్‌ బ్యాంక్‌కు 2,700 శాఖలుండగా, దాంట్లో దక్షిణాది రాష్ట్రాల్లో 60శాతంతో 1,620 శాఖలకు చేరిందన్నారు. తెలుగు రాష్ట్రాలో 350 శాఖలకు విస్తరించినట్టుగా ఆయన వివరించారు. ప్రస్తుతం శ్రీలంక, సింగపూర్‌లో ఇండియన్‌ బ్యాంక్‌కు శాఖలుండగా.. ఈ సేవలను మరింత విస్తరించాలని నిర్ణయించినట్టుగా కిశోర్‌ ఖరాటే పేర్కొన్నారు. ప్రస్తుత ఆర్థిక సంవత్సరం జూన్‌తో ముగిసిన త్రైమాసికంలో బ్యాంకు నికర వడ్డీ ఆదాయం 21.16శాతం పెరిగి..రూ.372.4 కోట్ల నికర లాభాన్ని నమోదు చేసినట్టుగా తెలిపారు.
మీ స్నేహితులకు రికమెండ్ చెయ్యండి